**আমাদের বঙ্গবন্ধু**

যে ছবির আড়ালে একআকাশ গর্ব লুকানো

যে চোখের চাহনি আজো বুঝিয়ে দেয় নেতৃত্ব কাকে বলে

যে ঠোঁটের কোণে স্তুপীকৃত হাসি যেন দীপ্যমান এক সূর্যের অবয়ব

নিরস্ত্র বাঙ্গালীর বুকে সাহস জুগিয়েছিল যার ঐতিহাসিক ভাষণের কয়েকটি কথা,

স্বপ্ন বুনেছিল একটি স্বাধীন দেশের আর স্বাধীনতার স্বাদ পাওয়ার।

বিজয়ের ফুল ফোটাতে গিয়ে যাকে বারবার যেতে হয়েছিল জেলখানার কুটরিতে

কিন্তু আটকে রাখতে পারেনি তাঁকে সেই কয়েদখানা,

যে দীপ্তমান অক্লান্ত দেহখানি ছুটে ছুটে যেত জনগণের দুয়ারে দুয়ারে;

তিনিই তো সেই, আমাদের বঙ্গবন্ধু

যিনি দেশের জন্য,দেশের মানুষের জন্য

ধনী-গরীব,ছোট-বড়,হিন্দু-মুসলিম, দেশের সকল সৃষ্টির জন্য বারবার জীবন হয়েছিল টার্গেট প্রতিপক্ষের বন্দুকের নলের মুখে,

তবুও নির্ভীক চিত্তে দাঁড়িয়েছিলেন মিছিলের সামনে

যার একটি তর্জনীর গর্জনে যুদ্ধে ঝাঁপিয়ে পড়েছিল শত শত সৈনিক

ছিঁড়তে পেরেছিলেন পরাধীনতার শিকল

যিনি স্বাধীন করেছেন বসবাসযোগ্য একটি দেশ

আর উপহার দিয়েছেন একটি সোনার বাংলা,

আজ তাঁর কথা বলি;

তাঁর আদর্শের কথা বলি

যিনি বাঙ্গালীর বুকে যুগিয়েছিলেন সাহস, শক্তি আর ভরসা

তাই বাঙ্গালীরা ভালোবেসে তাঁর নাম দিয়েছে বঙ্গবন্ধু-

আমি,আমরা আজ শুধু বঙ্গবন্ধুর কথাই বলি।

সাবিরা বেগম ডলি,

প্রধান শিক্ষক

মধ্য গোপালরায় সরকারি প্রাথমিক বিদ্যালয়,

কালীগঞ্জ, লালমনিরহাট।

মোবাইল নম্বর-০১৭১৫২৩৫০৬১